**LIMBAŽU NOVADA DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

17.04.2025. sēdes lēmumu Nr.228

(protokols Nr.5, 19.)

**Limbažu novada pašvaldības Interešu izglītības programmām paredzētā valsts un pašvaldības finansējuma sadales komisijas**

**nolikums**

*Izdots saskaņā ar*

*Pašvaldību likuma 53. panta otro daļu,*

*Ministru kabineta 2001. gada 28. augusta noteikumu Nr. 382*

*“Interešu izglītības programmu finansēšanas kārtība” 10. punktu*

1. **Vispārīgie jautājumi**
2. Limbažu novada pašvaldības Interešu izglītības programmām paredzētā valsts un pašvaldības finansējuma sadales komisijas nolikums (turpmāk – Nolikums) nosaka kārtību, kādā izvērtē interešu izglītības programmas un sadala to īstenošanai piešķirtās pašvaldības un mērķdotācijas no valsts budžeta līdzekļiem (turpmāk – mērķdotācija) finansējumu pedagogu darba samaksai un valsts sociālās apdrošināšanas obligātajām iemaksām (turpmāk – VSAOI) Limbažu novada pašvaldībā (turpmāk – pašvaldība).
3. Limbažu novada dome izveido un apstiprina komisiju (turpmāk – Komisija), kas izvērtē interešu izglītības programmas un lemj par pašvaldības piešķirtā finansējuma un mērķdotācijas sadali.
4. Komisijas darbību nosaka šis Nolikums, Ministru kabineta 2001. gada 28. augusta noteikumi Nr. 382 “Interešu izglītības programmu finansēšanas kārtība”, Limbažu novada pašvaldības 2025. gada 17. aprīļa iekšējie noteikumi Nr. 2 “Interešu izglītības programmu īstenošanas principi, kārtība un kritēriji valsts mērķdotācijas un pašvaldības dotācijas finansējuma sadalei Limbažu novada pašvaldībā” un citi saistošie normatīvie dokumenti.
5. Interešu izglītības programmu pārraudzību un īstenošanu koordinē Limbažu novada Izglītības pārvalde (turpmāk – Pārvalde) sadarbībā ar Limbažu Bērnu un jauniešu centru (turpmāk – BJC).
6. **Komisijas sastāvs un darbība**
7. Komisijā 5 (piecu) locekļu sastāvā ietilpst:
   1. komisijas priekšsēdētājs – Limbažu novada Izglītības pārvaldes vadītājs;
   2. komisijas priekšsēdētāja vietnieks – Limbažu novada Izglītības pārvaldes vadītāja vietnieks;
   3. komisijas locekļi – Limbažu novada domes Izglītības, kultūras un sporta jautājumu komitejas priekšsēdētājs, pārstāvji no Limbažu novada vispārizglītojošajām izglītības iestādēm un citām institūcijām un organizācijām, kuras atbalsta interešu izglītības programmu mērķauditorijas intereses.
8. Komisijas lēmumu noformēšanu un nosūtīšanu Finanšu un ekonomikas nodaļai, izglītības iestādēm, pretendentiem nodrošina BJC.
9. Komisijas lēmumu protokolēšanu nodrošina BJC pārstāvis.
10. Komisijas protokoli un tiem pievienotie dokumenti glabājas BJC.
11. Komisijā neiekļauj ar interešu izglītības programmu īstenošanu saistītas personas.
12. Komisijas sēdes sasauc komisijas priekšsēdētājs vai, viņa prombūtnes laikā, komisijas priekšsēdētāja vietnieks, nosakot sēdes laiku, vietu un darba kārtību.
13. Komisijas sēdes ir atklātas. Nepieciešamības gadījumā uz komisijas sēdi var uzaicināt citas, ar interešu izglītības īstenošanu saistītās personas.
14. Komisijas sēde var notikt, ja tajā piedalās vairāk kā trīs komisijas locekļi.
15. Komisija lēmumus sēdē pieņem, izvērtējot interešu izglītības programmas*,* atklāti balsojot ar klātesošo komisijas locekļu balsu vairākumu. Ja balsis sadalās līdzīgi, izšķirošā ir komisijas priekšsēdētāja balss.
16. Komisijas loceklis nepiedalās lēmuma pieņemšanā, ievērojot likumu “Par interešu konflikta novēršanu valsts amatpersonu darbībā”. Komisijas locekļa nepiedalīšanos lēmuma pieņemšanā un balsošanā atzīmē protokolā.
17. **Komisijas pienākumi, tiesības un atbildība**
18. Komisijas pienākumi:
    1. izvērtēt programmu īstenotāju iesniegtās interešu izglītības programmas un to pavaddokumentus atbilstoši mērķdotācijas un pašvaldības finansējumam interešu izglītības programmu īstenošanai, ievērojot pašvaldībā noteikto kārtību;
    2. sagatavot lēmuma projektu par valsts mērķdotācijas un pašvaldības dotācijas sadali interešu izglītībai un iesniegt to apstiprināšanai domei;
    3. veikt izskaidrojošo darbu par interešu izglītības programmu finansēšanas un īstenošanas kārtību.
19. Komisijas tiesības:
    1. pieprasīt papildu informāciju un dokumentus, kas nepieciešami objektīvai lēmumu pieņemšanai;
    2. atlikt jautājuma izskatīšanu gadījumā, ja nav nepieciešamās informācijas;
    3. pieņemt lēmumu par pašvaldības un mērķdotācijas finansējuma sadali atbilstoši finansēšanas noteikumiem;
    4. pieņemt lēmumu par interešu izglītības programmas īstenošanas un finansējuma pārtraukšanu, ja programma netiek īstenota atbilstoši aprakstam, tās īstenošanā nepiedalās noteiktais minimālais skolēnu skaits vai tiek konstatēti finanšu vai citi būtiski pārkāpumi;
    5. pieņemt lēmumu par papildu pieteikšanos interešu izglītības programmu finansēšanai no neapgūtiem valsts mērķdotācijas līdzekļiem.
20. Komisija atbild par:
    1. komisijai noteikto uzdevumu savlaicīgu un kvalitatīvu izpildi;
    2. tiesiskuma ievērošanu tās darbā;
    3. komisijas darba gaitā iegūtās informācijas konfidencialitātes saglabāšanu normatīvajos aktos noteiktajā kārtībā un apjomā.
21. **Noslēguma jautājumi**
22. Nolikums stājas spēkā pēc apstiprināšanas Limbažu novada domē.
23. Priekšlikumus par grozījumiem un papildinājumiem Nolikumā izskata komisijas sēdē un apstiprina Limbažu novada domē.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU